CELEX: 62012TN0174
Language: da
Date: 2012-04-17 00:00:00
Title: Sag T-174/12: Sag anlagt den 17. april 2012 — Syrian Lebanese Commercial Bank mod Rådet

23.6.2012   
            
            
               DA
            
            
               Den Europæiske Unions Tidende
            
            
               C 184/18
            
         Sag anlagt den 17. april 2012 — Syrian Lebanese Commercial Bank mod Rådet
   (Sag T-174/12)
   2012/C 184/33
   Processprog: fransk
   
      Parter
   
   
      Sagsøger: Syrian Lebanese Commercial Bank S.A. L. (Beirut, Libanon) (ved advokaterne P. Vanderveeren, L. Defalque og T. Bontinck)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Artikel 1 i Rådets gennemførelsesforordning (EU) nr. 55/2012 af 23. januar 2012 og punkt 27 i bilaget til denne forordning annulleres, for så vidt som sagsøgeren er indføjet i bilag II til Rådets forordning (EU) nr. 36/2012 af 18. januar 2012.
            
         
               —
            
            
               Artikel 1 i Rådets gennemførelsesafgørelse 2012/37/FUSP og punkt 27 i bilaget til denne afgørelse annulleres, for så vidt som sagsøgeren er indføjet i bilag II til afgørelse 2011/273.
            
         
               —
            
            
               Rådets afgørelse indeholdt i skrivelse af 24. januar 2012 annulleres, for så vidt som det er fornødent.
            
         
               —
            
            
               Det fastslås, at Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1)
            
            
               Første anbringende om et åbenbart fejlagtigt skøn vedrørende sagsøgerens medvirken til finansieringen af det syriske styre, idet Rådet hverken før eller efter vedtagelsen af de anfægtede retsakter har fremlagt bevis for sagsøgerens deltagelse i finansieringen af nævnte styre.
            
         
               2)
            
            
               Andet anbringende om tilsidesættelse af retten til forsvar, retten til en retfærdig rettergang og til en effektiv domstolsbeskyttelse ved den manglende kontradiktion under proceduren for vedtagelse af de anfægtede retsakter og ved Rådets stiltiende afslag på at fremlægge beviser, der begrunder sanktionens karakter og omfang.
            
         
               3)
            
            
               Tredje anbringende om en manglende tilstrækkelig og præcis begrundelse, idet Rådet har nøjedes med at anføre vage og generelle betragtninger uden at angive de specifikke og konkrete grunde til, at det finder, at sagsøgeren skal pålægges restriktive foranstaltninger.
            
         
               4)
            
            
               Fjerde anbringende om mangler i forbindelse med vedtagelsen af de anfægtede retsakter, for så vidt som Rådet har undladt deri at nævne de grundlæggende rettigheder og principper, der anerkendes i EU-retten for adressaterne for disse retsakter, og for så vidt som disse retsakter er vedtaget på grundlag af artikel 215 TEUF, hvilket sagsøgeren finder blottet for alle demokratiske garantier.